b'\n_START_ARTICLE_\nDen Resen-Svaningske Bibel\n_START_PARAGRAPH_\nDen Resen-Svaningske Bibel er en overs\xc3\xa6ttelse af Bibelen, som blev udgivet i Danmark i 1647. Der blev ogs\xc3\xa5 udgivet i en revideret udgave af overs\xc3\xa6ttelsen i 1740. Overs\xc3\xa6ttelsen var den dominerende i Norge i lang tid og var den udgave, som Det Norske Bibelselskab valgte at udgive, da det blev stiftet i 1816._NEWLINE_Den Resen-Svaningske Bibel er en revision af en bibelovers\xc3\xa6ttelse foretaget af professor Hans Poulsen Resen i 1607. Resen skulle egentlig kun revidere en tidligere dansk overs\xc3\xa6ttelse, men endte med at overs\xc3\xa6tte hele Bibelen til dansk direkte fra grundsprogene. Dette var den f\xc3\xb8rste danske bibelovers\xc3\xa6ttelse lavet direkte fra grundsprogene hebraisk, aram\xc3\xa6isk og gr\xc3\xa6sk. I 1647 reviderede professor Hans Svane Resens overs\xc3\xa6ttelse. Denne revision blev kendt under navnet Den Resen-Svaningske Bibel. Overs\xc3\xa6ttelsen var ret n\xc3\xb8jagtig, men var pr\xc3\xa6get af et tungt sprog og var vanskelig at forst\xc3\xa5.'